Nepenthes dubia

Nepenthes dubia () nyaéta salah sahiji spésiés kantong semar nu éndemik di Pulo Sumatra. Spésiés ieu mimiti kapanggih ku Bünnemeijer dina ping 29 Méi 1917 di Gunung Talamau, tepatna dina kaluhuran 1.900 méter. Ieu spésiés mirip jeung N. inermis, tapi aya sababaraha ciri béda nu nyababkeun kadua spésiés dipisahkeun. Kecap dubia dina ngaranna ngagambarkeun Danser nu cangcaya jeung idéntitas asli ti ieu spésiés lantaran aya kamungkinan yén N. dubia mangrupa hibrida alami ti N. inermis jeung N. bongso.

Ciri 
Nepenthes dubia boga kaitan jeung kamiripan kalayan N. inermis. Kadua spésiés ieu boga wangun kantong, tutup, jeung helai daun nu sarua. Sanajan kitu, kadua spésiés boga loba bédana, nyababkeun kaduana teu bisa dihijikeun dina hiji spésiés. N. dubia boga péristom datar, nu teu aya dina N. inermis. Salian éta, kantong N. dubia kurang ngawangun corong nu lébar, kelenjar nu leuwih loba jeung leuwih leutik ukuranna, sarta tutup nu leuwih lébar (5 miliméter, béda jeung N. inermis nu lébarna 3 miliméter). Ku sabab N. dubia boga péristom, aya kamungkinan yén ieu spésiés mangrupa hibrida alami N. inermis jeung N. bongso lantaran boga kamiripan ogé.

Béda jeung spésiés Nepenthes lian nu boga lapisan lilin pikeun gegeremet tiseureuleu asup ka kantongna, Nepenthes dubia ngaluarkeun cairan nu léngkét sangkan gegeremet kaparangkap di jero kantong.

Rujukan

Tutumbu luar 

 Potograf N. dubia di Carnivorous Plant Photofinder.

Nepenthes
Nepenthaceae